*Likumprojekts*

**Grozījumi Bāriņtiesu likumā**

Izdarīt [Bāriņtiesu likumā](https://likumi.lv/ta/id/139369-barintiesu-likums) (Latvijas Republikas Saeimas un Ministru Kabineta Ziņotājs, 2006, 15. nr.; 2007, 3. nr.; 2009, 2., 13., 14. nr.; Latvijas Vēstnesis, 2009, 193., 205. nr.; 2011, 112., 132. nr.; 2012, 200. nr.; 2013, 112., 188. nr.; 2014, 41., 98. nr.; 2015, 227. nr.; 2017, 128., 242. nr.; 2018, 220. nr.; 2019, 240. nr.) šādus grozījumus:

1. 2. pantā:

izteikt pirmo daļu šādā redakcijā:

“(1) Bāriņtiesa ir novada vai valstspilsētas pašvaldības izveidota aizbildnības un aizgādnības iestāde.”;

izteikt trešo daļu šādā redakcijā:

“(3) Bāriņtiesas darbības teritorija ir attiecīgā novada vai valstspilsētas administratīvā teritorija, izņemot šā panta piektajā daļā minēto gadījumu.”;

izteikt ceturtās daļas pirmo teikumu šādā redakcijā:

“(4) Veidojot kopīgu bāriņtiesu un nosakot bāriņtiesas sastāvu, pašvaldības dome nodrošina, lai visiem attiecīgās pašvaldības administratīvās teritorijas iedzīvotājiem bāriņtiesa būtu pēc iespējas ērti pieejama.”;

izteikt piekto daļu šādā redakcijā:

“(5) Vienā novadā vai valstspilsētā var izveidot vienu bāriņtiesu vai vairākas pašvaldības – kopīgu bāriņtiesu.”;

izslēgt astoto daļu.

2. 3.pantā:

izteikt otrās daļas pirmo teikumu šādā redakcijā:

“(2) Uz bāriņtiesas priekšsēdētāju, kā arī bāriņtiesas priekšsēdētāja vietnieku un bāriņtiesas locekli attiecas darba tiesiskās attiecības reglamentējošo normatīvo aktu normas, ciktāl šajā likumā nav noteikts citādi.”;

papildināt pantu ar 2.1 daļu šādā redakcijā:

“(21) Bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekli nodarbina uz darba līguma pamata, nosakot normālo darba laiku un ievērojot personas tiesības pieprasīt nepilna darba laika noteikšanu atbilstoši darba tiesiskās attiecības reglamentējošo normatīvo aktu normām.”

3. Izslēgt 7.panta otrajā daļā vārdus “bāriņtiesā ievēlējamo”.

4. Izteikt III nodaļas nosaukumu šādā redakcijā:

“**III nodaļa**

**Bāriņtiesas priekšsēdētājs, bāriņtiesas priekšsēdētāja vietnieks un bāriņtiesas loceklis**”.

5. 9.pantā:

izteikt 9.panta nosaukumu šādā redakcijā:

“**9.pants. Pieņemšana darbā un pretendentu konkurss**”;

izteikt pirmo daļu šādā redakcijā:

“(1) Bāriņtiesas priekšsēdētāju, bāriņtiesas priekšsēdētāja vietnieku un ne mazāk kā trīs bāriņtiesas locekļus pieņem darbā attiecīgā pašvaldības dome.”;

aizstāt otrajā daļā vārdus “var izsludināt” ar vārdu “izsludina”;

izslēgt trešo daļu;

aizstāt ceturtajā daļā vārdu “vēlēšanas” ar vārdiem “pretendentu konkursu”;

aizstāt piektajā daļā vārdu “Ievēlot” ar vārdu “Pieņemot darbā”.

6. 10.pantā:

pirmās daļas ievaddaļā aizstāt vārdus “ievēlēt personu” ar vārdiem “būt persona”;

izteikt pirmās daļas 3.punktu šādā redakcijā:

“3) kura ieguvusi vismaz akadēmisko maģistra grādu vai profesionālo maģistra grādu un atbilstošu profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7.līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē un kurai ir ne mazāk kā piecu gadu darba stāžs attiecīgajā specialitātē vai pildot bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumus;”;

aizstāt otrās daļas ievaddaļā vārdus “ievēlēt personu” ar vārdiem “būt persona”;

izteikt otrās daļas 3.punktu šādā redakcijā:

“3) kura ieguvusi vismaz akadēmisko bakalaura grādu vai profesionālo bakalaura grādu un atbilstošu profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 6.līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē un kurai ir ne mazāk kā triju gadu darba stāžs attiecīgajā specialitātē vai pildot bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumus;”;

izteikt trešo daļu šādā redakcijā:

“(3) Ja persona pēdējo piecu gadu laikā nav apguvusi šā likuma 10.panta ceturtajā daļā minēto mācību programmu, tā sešu mēnešu laikā pēc darba tiesisko attiecību nodibināšanas to apgūst. Bāriņtiesas priekšsēdētājs, bāriņtiesas priekšsēdētāja vietnieks un bāriņtiesas loceklis pilnībā patstāvīgu amata pienākumu pildīšanu uzsāk tikai pēc sekmīgas mācību programmas apgūšanas. Līdz minētās mācību programmas apgūšanai:

1. bāriņtiesas priekšsēdētājs organizē bāriņtiesas funkciju pildīšanu, vada bāriņtiesas administratīvo darbu, pārvalda bāriņtiesas finanšu, personāla un citus resursus;
2. bāriņtiesas priekšsēdētāja vietnieks un bāriņtiesas loceklis amata pienākumus veic tiktāl, cik tas nav saistīts ar lēmumu pieņemšanu, lai nodrošinātu bērna vai aizgādnībā esošas personas personisko un mantisko tiesību un interešu aizstāvību.”;

izteikt piekto daļu šādā redakcijā:

“(5) Ja bāriņtiesas sastāvā esošās personas nav apguvušas šā likuma 10.panta ceturtajā daļā minēto mācību programmu, tad līdz brīdim, kad bāriņtiesas priekšsēdētājs un vismaz trīs bāriņtiesas locekļi to ir apguvuši, lemtspējīgas bāriņtiesas sastāva nodrošināšanai bāriņtiesa šajā likumā noteikto uzdevumu izpildē sadarbojas ar citu bāriņtiesu.”

7. 11.pantā:

aizstāt panta nosaukumā vārdu “ievēlēt” ar vārdu “būt”;

aizstāt panta ievaddaļā vārdus “ievēlēt personu” ar vārdiem “būt persona”.

8. Izslēgt 12.pantu.

9. Papildināt 13.panta trešo daļu aiz vārda “inspekcija” ar vārdiem “saistībā ar bērna vai aizgādnībā esošās personas tiesību un interešu pārkāpumu”.

10. Izteikt 14.pantu šādā redakcijā:

“**14.pants. Darba tiesisko attiecību izbeigšanas pamati**

(1) Ar bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli darba tiesiskās attiecības izbeidz, ja:

1) ir iestājies kāds no darba tiesiskās attiecības reglamentējošo normatīvo aktu normās noteiktajiem gadījumiem;

2) ir konstatēts kāds no šā likuma 11.pantā minētajiem apstākļiem;

3) sešu mēnešu laikā pēc atstādināšanas saskaņā ar šā likuma 13.panta ceturto daļu attiecīgā amatpersona nav apguvusi šā likuma 10.panta trešajā daļā noteikto mācību programmu

4) ir saņemts Valsts bērnu tiesību aizsardzības inspekcijas pieprasījums par darba tiesisko attiecību izbeigšanu saistībā ar amatpersonas rupju bērna vai aizgādnībā esošās personas tiesību un interešu pārkāpumu.

(2) Šā panta pirmās daļas 2., 3.un 4.punktā minētajos gadījumos darba tiesiskās attiecības izbeidzamas Darba likuma 115.panta piektajā daļā noteiktajā kārtībā un ar bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa piekrišanu to var nodarbināt citā darbā bāriņtiesā, kas nav saistīts ar lēmuma pieņemšanu vai faktisko rīcību bērna vai aizgādnībā esošās personas tiesību un interešu aizsardzības nodrošināšanai;

 (3) Valsts bērnu tiesību aizsardzības inspekcijas pieprasījums nav pārsūdzams. Valsts bērnu tiesību aizsardzības inspekcijas pieprasījums stājas spēkā un izpildāms nekavējoties.

 (4) Strīdus par šā panta pirmajā daļā 4.punktā minēto darba tiesisko attiecību izbeigšanu izskata [Civilprocesa likumā](https://likumi.lv/ta/id/50500-civilprocesa-likums) noteiktajā kārtībā. Tiesa, izskatot minēto jautājumu, var izvērtēt Valsts bērnu tiesību aizsardzības inspekcijas pieprasījuma pamatotību.

11. Izslēgt 48.panta trešajā daļā vārdu “ievēlēta”.

12. Pārejas noteikumos:

izteikt 12.punktu šādā redakcijā:

“12. Grozījumi šā likuma 10.panta pirmās daļas 3.punktā un otrās daļas 3.punktā, kas nosaka paaugstinātas kvalifikācijas prasības un darba stāžu attiecīgajā specialitātē vai amatā bāriņtiesu priekšsēdētāju, bāriņtiesu priekšsēdētāju vietnieku un bāriņtiesu locekļu ievēlēšanai, stājas spēkā 2021.gada 1.jūlijā.”;

Papildināt pārejas noteikumus ar 23., 24., 25. un 26.punktu šādā redakcijā:

“23. Grozījumi šā likuma 2.panta pirmajā un trešajā daļā, ceturtās daļas pirmajā teikumā, kā arī minētā panta piektajā un astotajā daļā, nodrošinot šā likuma atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam stājas spēkā 2021.gada 1.jūlijā.

24. Grozījums par šā likuma 3.panta papildināšanu un grozījums minētā panta otrās daļas pirmajā teikumā, kā arī grozījumi šā likuma 7.panta otrajā daļā, III nodaļas nosaukumā, 9.panta nosaukumā un minētā panta pirmajā, otrajā, trešajā, ceturtajā un piektajā daļā, 10.panta pirmās un otrās daļas ievaddaļā, 11.panta nosaukumā un ievaddaļā, 12.pantā, 13.panta trešajā daļā, 14.pantā un 48.panta trešajā daļā par darba tiesisko attiecību nodibināšanu un darba tiesiskās attiecības reglamentējošo normatīvo aktu normu attiecināšanu uz bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekli stājas spēkā 2021.gada 1.jūlijā.

25. Grozījumi šā likuma 10.panta trešajā un piektajā daļā par pienākumu apgūt bāriņtiesas darbinieku mācību programmu un darba režīmu laikā līdz minētās mācību programmas apgūšanai stājas spēkā 2021.gada 1.jūlijā.

26. Ja Administratīvo teritoriju un apdzīvoto vietu likumā noteiktā administratīvo teritoriju apvienošana:

1) skar pašvaldību un tās rezultātā tiek izveidota jauna bāriņtiesa, vairākām pašvaldībām apvienojoties, bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021.gada 1.jūlijamun kura pilnvaru termiņš nav beidzies, ir tiesības pretendēt konkursa kārtībā uz amatu no jauna izveidotajā bāriņtiesā;

2) neskar pašvaldību, tās izveidotās bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021.gada 1.jūlijam, ir tiesības, noslēdzot darba līgumu uz noteiktu laiku, turpināt amata pienākumu pildīšanu līdz ievēlēšanas termiņa beigām.

Labklājības ministre R. Petraviča

25.09.2020.

L.Neikens, 67021673

Lauris.Neikens@lm.gov.lv

K.Venta-Kittele, 67021610

Kristine.Venta-Kittele@lm.gov.lv